kardosdrur/scandi-wiki huggingface dataset:
Ole Sippel

Ole Sippel (5. august 1941 i Horsens - 12. september 2013) var en dansk journalist. Han var ansat hos Danmarks Radios TV-Avisen siden 1968 i stillinger som udlandsredaktør, redaktionschef, programchef og korrespondent i Mellemøsten.

Mod slutningen af sin karriere var Ole Sippel freelance ansat hos Danmarks Radio og havde sin base i Gaeta i Italien.

I 2010 medvirkede han i Jacob Rosenkrands' program Jagten på de røde lejesvende.

Noter 

http://www.bt.dk/danmark/legendarisk-dr-profil-doed

Eksterne henvisninger 
 

Journalister fra Danmark
Redaktører fra Danmark
Ansatte i DR
Modtagere af Publicistprisen
Ikast Kommune

Ikast Kommune i Ringkøbing Amt blev dannet ved kommunalreformen i 1970. Ved strukturreformen i 2007 indgik den i 
Ikast-Brande Kommune sammen med Brande Kommune og Nørre Snede Kommune.

Tidligere kommuner 
Ikast Kommune blev dannet ved sammenlægning af 3 sognekommuner:

Hertil kom 36 matrikler i Skovby, Gellerup Sogn, der ellers kom til Herning Kommune, og Kærshoved ejerlav i Vrads Sogn, der ellers kom til Them Kommune.

Sogne                                                
Ikast Kommune bestod af følgende sogne, alle fra Hammerum Herred undtagen Engesvang, der hørte til Hids Herred:
 Bording Sogn
 Engesvang Sogn
 Ikast Sogn
 Isenvad Sogn
 En mindre del af Ilskov Sogn med landsbyen Munklinde – resten med byen Ilskov ligger i Herning Kommune

Borgmestre

Noter 

 

Kommuner i Danmark (1970-2006)
Ikast-Brande Kommune
Holmsland Kommune

Holmsland Kommune i Ringkøbing Amt blev dannet ved kommunalreformen i 1970. Ved strukturreformen i 2007 indgik den i Ringkøbing-Skjern Kommune sammen med Egvad Kommune, Ringkøbing Kommune, Skjern Kommune og Videbæk Kommune. Sammenlægningen betød skattestigning for borgerne i Holmsland Kommune, som siden 1997 havde haft Danmarks laveste kommuneskat.

Holmslands 3 sogne udgjorde én sognekommune med byerne Hvide Sande og Kloster. Sognekommunen Holmsland var med sine 4.033 indbyggere pr. 1. januar 1970 stor nok til at den ikke skulle lægges sammen med andre ved kommunalreformen.

Sogne                                                
Holmsland Kommune bestod af følgende sogne, alle fra Hind Herred:
 Gammel Sogn
 Holmsland Klit Sogn
 Ny Sogn

Valgresultater efter år

Borgmestre

Rådhus 
Holmsland Kommunes rådhus på Kirkevej 4 i Hvide Sande blev solgt i sommeren 2017 og skal delvis rives ned/delvis renoveres og blive til et større kontorfællesskab og parkeringspladser.

Noter 

Kommuner i Danmark (1970-2006)
Ringkøbing-Skjern Kommune
Lemvig Kommune (1970-2006)

Lemvig Kommune i Ringkøbing Amt blev dannet ved kommunalreformen i 1970. Ved strukturreformen i 2007 blev den udvidet til den nuværende Lemvig Kommune ved indlemmelse af Thyborøn-Harboøre Kommune.

Tangsø Kommune 
I 1961 slog 4 sognekommuner sig frivilligt sammen i Tangsø Kommune med Bøvlingbjerg som kommunesæde:

Klinkby Kommune 
I 1962 slog 3 sognekommuner sig frivilligt sammen i Klinkby Kommune med Klinkby som kommunesæde:

Lemvig Kommune 
Lemvig havde været købstad, men det begreb mistede sin betydning med kommunalreformen. Omkring 1966 blev købstaden lagt sammen med sin nabo-sognekommune:

Ved selve kommunalreformen blev Tangsø og Klinkby kommuner samt yderligere 6 sognekommuner lagt sammen med Lemvig Købstad til Lemvig Kommune:

Sogne 
Lemvig Kommune bestod af følgende sogne:
 Bøvling Sogn (Skodborg Herred)
 Dybe Sogn (Vandfuld Herred)
 Fabjerg Sogn (Skodborg Herred)
 Ferring Sogn (Vandfuld Herred)
 Fjaltring Sogn (Vandfuld Herred)
 Flynder Sogn (Skodborg Herred)
 Gudum Sogn (Skodborg Herred)
 Heldum Sogn (Skodborg Herred)
 Hove Sogn (Vandfuld Herred)
 Hygum Sogn (Vandfuld Herred)
 Lemvig Sogn (Skodborg Herred)
 Lomborg Sogn (Skodborg Herred)
 Møborg Sogn (Skodborg Herred)
 Nees Sogn (Skodborg Herred)
 Nørlem Sogn (Skodborg Herred)
 Nørre Nissum Sogn (Skodborg Herred)
 Ramme Sogn (Vandfuld Herred)
 Rom Sogn (Skodborg Herred)
 Trans Sogn (Vandfuld Herred)
 Tørring Sogn (Skodborg Herred)
 Vandborg Sogn (Vandfuld Herred)

Borgmestre

Noter 

 

Kommuner i Danmark (1970-2006)
Lemvig Kommune
Vinderup Kommune

Vinderup Kommune i Ringkøbing Amt blev dannet ved kommunalreformen i 1970. Ved strukturreformen i 2007 blev den indlemmet i Holstebro Kommune sammen med Ulfborg-Vemb Kommune.

Kommunevåbenet bestod af et blåt felt med en sølvfarvet hejre.

Tidligere kommuner 
Vinderup Kommune blev dannet ved sammenlægning af 5 sognekommuner:

Sogne                                                
Vinderup Kommune bestod af følgende sogne, alle fra Ginding Herred undtagen Handbjerg Sogn, der hørte til Hjerm Herred:
 Ejsing Sogn
 Handbjerg Sogn
 Ryde Sogn
 Sahl Sogn, som Vinderup Sogn blev udskilt fra i 2010
 Sevel Sogn, som Trandum Sogn blev udskilt fra i 2010

Borgmestre 
Gennem hele sin levetid har Vinderup Kommune kun haft borgermestre fra Venstre.

Noter 

Kommuner i Danmark (1970-2006)
Holstebro Kommune
Motorblok

Motorblokken er bilmotorens største del og er placeret under topstykket, som er motorens øverste del. Den er ofte fremstillet af støbejern, men man er efterhånden begyndt også at bruge letmetal. Med letmetal er der den fordel, at det leder varmen bedre end støbejern. 

Motorblokken rummer cylindre, kølekanaler, oliekanaler og huller til de stødstænger, som påvirker vippearmene og er tiest støbt sammen med krumtaphuset. Også knastakselen er som regel placeret i motorblokken.

I nyere motorkonstruktioner fra omkring 1980 og frem er knastakslen placeret i topstykket. Dette har gjort stødstangskonstruktionen overflødig. Motorer, hvor knastakslen er placeret i topstykket, overliggende knastaksel, drives knastakslen normalt af en tandrem, modsat den ældre konstruktion hvor knastakslen var drevet af en kraftig kæde.

I dag er der kun ganske få biler tilbage, hvor knastakslen ikke ligger i topstykket, heriblandt Ford Ka.

Blok
Øster Bjerregrav

Øster Bjerregrav, er en by i Østjylland med , beliggende i Øster Bjerregrav Sogn. Byen ligger i Randers Kommune og hører til Region Midtjylland.

Øster Bjerregrav ligger 8 kilometer fra Randers C og kun ca. 5 km fra motorvejsnettet ved E45 og har en egen aktiv boldklub, med døgnåbent fitnesscenter, en Min Købmand dagligvarebutik med OK tankanlæg, Bjerregrav skole med et elevtal på 162 i år 2020, en SFO, en dagpleje (både off. og privat) og en vuggestue. Der findes også et aktivt erhvervskvarter. Endvidere er der et stort og ny- renoveret (2015-2016) forsamlingshus. Byens aktive borgere har desuden forestået etableringen af en aktivitetspark, som løbende udbygges, Nuværende (2022) udvides med kæmpe stor og proff. skaterpark. Øster Bjerregrav er den ene af 2 landsbyer, i Region Midtjylland, der i 2017 er nomineret til titlen "Årets landsby". Området omkring Øster Bjerregrav byder på en flot natur. Landskabet er meget kuperet og byen ligger højt. Lavest ligger Fussing Sø ved Fussingø slot og det 1.001 hektar store naturområde "Bjerregrav Mose".

Der er fundet to runesten i landsbyen; Øster Bjerregrav-stenen 1 og Øster Bjerregrav-stenen 2, begge dateret til 970-1020.

Eksterne henvisninger 
 Øster Bjerregrav Byportal 
 Bjerregrav Boldklub

Referencer 

Byer i Randers Kommune
Braunau am Inn

Se også: Broumov, en by i Tjekkiet, også kendt som Braunau på tysk.

Braunau am Inn er en by i delstaten Oberösterreich i det nordlige Østrig ved floden Inn. Byen havde pr. 15. maj 2001 16.372 indbyggere og ligger 351 m.o.h. Byen ligger 90 km vest for Linz og ca. 60 km nord for Salzburg tæt på den tyske delstat Bayern. Byen er grænseby og er forbundet med sin tyske modpart Simbach am Inn med en bro over Inn-floden. Mandater i distriktrådet (37 pladser): SPÖ 25, ÖVP 7, FMU 5, FPÖ 4.

Byen blev først nævnt omkring 810 og modtog bystatus i 1260, hvilket gør den til en af de ældste I Østrig. Byen blev befæstet og blev et vigtigt handelsknudepunkt med salthandel og skibstrafik på Inn-floden. Gennem historien har byen skiftet hænder fire gange. Byen tilhørte Bayern indtil 1779, da den kom på østrigske hænder. I forbindelse med freden ved Teschen som endte den Bayerske arvefølgekrig. Mellem 1809 og 1816 blev den igen bayersk under konditionerne fra Bratislavatraktaten. I 1816 overgav Bayern byen til Østrig, da de europæiske grænser blev reorganiseret efter Napoleonskrigene. Siden har byen været østrigsk. Bayern blev kompenseret med Aschaffenburg.

Braunau har en bemærkelsesværdig 15. århundrede kirke med et 99 m højt spir.

Braunau er kendt som stedet hvor Adolf Hitler blev født i 1889.

Det lokale fodboldhold S.V. Braunau nåede, efter to succesfulde sæsoner, den østrigske førstedivision inden den gik fallit i 2000. Holdet blev reetableret som F.C. Braunau.

Byer i Oberösterreich
Distriktshovedstæder i Østrig
Aggersundbroen

Aggersundbroen over Limfjorden forbinder Aggersund i Han Herred i nord med Himmerland få km nordøst for Løgstør.

Broens historie
Ønsket om en fast forbindelse over Limfjorden ved Aggersund går tilbage til begyndelsen af 1900-tallet. I midten af 1920´erne nedsatte borgere i Løgstør et udvalg, som fremkom med en række forslag til en bro. Initiativet strandede imidlertid på uenighed om linjeføringen og finansieringen.

I 1936 blev tanken taget op igen af arbejds- og socialministeriet og trafikministeriet som en mulig beskæftigelsesforanstaltning, og i 1939 begyndte byggeriet af broen, som blev bekostet af Aalborg, Hjørring og Thisted Amter. Broen blev projekteret af Christen Ostenfeld. Indvielsen fandt sted den 18. juni 1942. Broen kom til at koste ca. 3,5 mio kroner.

Under den tyske besættelse af Danmark fik broen strategisk betydning for tyskernes transporter af mandskab og materiel til og fra Norge. Derfor blev der i 1943-44 anlagt et militært støttepunkt omkring den bestående af 11 betonanlæg på nordsiden og 6 på sydsiden. Desuden blev der anlagt minefelter og andre former for spærringer. To store Flak-bunkers på sydsiden og én på nordsiden findes fortsat og er tilgængelige. De øvrige mindre bunkers er enten blevet fjernet eller ligger på privat område uden offentlig adgang.

I år 2000 blev Aggersundbroens bjælker forstærket, så broens bæreevne blev øget.

Broens konstruktion
Aggersundbroen er 228 m lang fra landfæste til landfæste og spænder over Limfjordens smalleste sted, som er ca 150 m. Den består af to 90 m jernbetonbuefag med et mellemliggende 30 m klapfag med dobbeltklap. Kørebanen er 6 m bred og desuden er der 2 m fortov.

Trafik og andre forhold
Der kørte ca. 7100 køretøjer over Aggersundbroen hvert døgn i 2015. 

De stadig hyppigere oversvømmelser af især Løgstør tilskrives af nogen, at fjordens vand ved kraftig vind fra vest stemmes op netop her, og at broens konstruktion er en medvirkende årsag. Ved isdannelser er det også her skibsfarten i Limfjorden først får problemer med isskruning.

Fjernstyring 
Vejdirektoratet, hvorunder broen sorterer, har haft planer om at lade brovagten erstatte af fjernstyring fra deres central i København. I november 2016 besluttede trafikministeren foreløbigt at droppe disse planer. I stedet vil man lade en klapbro på Sjælland, Kronprins Frederik Bro, indgå i et forsøg med fjernstyring fra 2020.

Enkelthenvisninger

Eksterne kilder/henvisninger 

 Artikel og flere billeder på PDFnet – ingen copyright 
 Litteraturliste Danmarks Vej- og Bromuseum 

Vejbroer i Danmark
Klapbroer
Bygninger, konstruktioner og anlæg i Vesthimmerlands Kommune
Etableret i 1942
Lokaliteter i Jammerbugt Kommune
Mesterlære

Mesterlære betegner det, at et menneske "står i lære" på et værksted for at uddanne sig i et fag. Det kan være som bogtrykker, snedker, mekaniker eller andet. Der er således lagt vægt på den praktiske uddannelse, der suppleres med teori på teknisk skole.

Mesterlære var frem til 1970'erne den almindeligste uddannelsesform især indenfor håndværksfag. Siden da har udgangspunktet været en fagskole, hvis teoretiske og praktiske uddannelse er blevet suppleret med praktikophold hos håndværksmestre.

Fra omkring år 2000 har der fra forskellige sider været fremsat idéer om at genoplive mesterlæren for lærlinge, hvis faglige talenter hæmmes af en overvægt af teori og skoleophold.

Eksterne henvisninger 
Læs Håndværksrådets pjece: Kom i gang med ny mesterlære

Håndværksudtryk
Smed

En smed er en håndværker der i nuværende betydning arbejder i metal. Det kan være inden for mange områder. De mest almindelige er i dag bygningssmed, montagesmed, landbrugssmed, service og reparation. 

På landet kalder man også ofte sin vvs-mand for "smeden" – og de har da også i nogen udstrækning den samme uddannelse. Blandt andre typer af smede kan nævnes beslagsmed (der laver og påsætter hestesko), grovsmed – der laver ting i jern som f.eks. havelåger eller stakitter – sølvsmed, guldsmed, kobbersmed og klejnsmed. Det kan også være en låsesmed.

I dag er smedevirksomheder meget moderne forretninger, der i høj grad bruger den nyeste teknologi. Maskinerne er cnc-styrede ('Computerstyret Numerisk Kontrolleret') og værktøjer og produktion er avanceret. Virksomhederne fremstiller alt fra nogle af Danmarks fineste landbrugsmaskiner til bygningselementer i stål, over procesudstyr og maskiner til fødevareindustrien, tanke og meget mere. De fleste danske smedevirksomheder er medlem af organisationen DS Håndværk & Industri, som i gamle dage hed Dansk Smedemesterforening.

Tidligere havde hver landsby sin egen lokale smed og smedje indtil 1950'erne, hvor hesten blev udskiftet med traktoren og med andre moderne landbrugsmaskiner. Hesten skulle – som den vigtige trækkraft den var – skoes regelmæssigt, så alene her havde smeden nok at gøre. Hertil kom datidens landbrugsmaskiner, der også krævede ild og kraft i form af esse og ambolt.

Går man endnu længere tilbage i tiden, kunne en smed også trække tænder ud og foretage åreladning.

På latin genfindes ordet som faber, der bl.a. danner grundlag for ordet fabrik, og fra græsk har man ordet Daidalos, på latin Daedalus, der oprindelig betød kunstner eller håndværker; se høvl, afsnittet Historie.

Tidligere havde man andre ord, der dækkede et bredere spektrum af håndværk: træsmed, stævnsmed, ølsmed, skosmed osv., ord der stort set i dag er skiftet ud med træhåndværker, brygger, skomager og lignende, i dag kaldes træsmede eksempelvis snedker, tømrer, bødker, karetmager, pianosnedker, ligkistesnedker, bådebygger, orgelbygger m.fl.

Ekstern henvisning 
 Træsmedens Håndværktøj 

Håndværk
Stillingsbetegnelser
Nassau (Bahamas)

Nassau er Bahamas' hovedstad og største by. Byen har  indbyggere. Nassau ligger på øen New Providence og har en attraktiv og travl havn. Det tropiske klima og Bahamas' naturlige skønhed har gjort Nassau til en populær turistdestination. Der er pt. ingen direkte flyforbindelse til Nassau fra Danmark. Direkte fly kan findes fra London.

Nassau blev grundlagt af briterne i midten af det 17. århundrede som Charles Towne, men blev omdøbt til sit nuværende navn i 1695. Sproget er engelsk med en særlig dialekt. Kørselsretning er i venstre side ligesom i England. Befolkningen er primært kristne og meget religiøse.

Referencer 

Hovedstæder i Mellemamerika
Byer i Bahamas
Manama

Manama (arabisk المنامة Al-Manāmah) er Bahrains hovedstad og største by med  indbyggere. Den ligger på den nordlige del af øen Bahrain.

Manama er nævnt i islamiske krøniker så langt tilbage som 1345. Byen blev erobret af portugiserne i 1521 og senere af perserne i 1602.

Landets største skyskrabere, Bahrain World Trade Center, ligger i byen og er især kendt for sin integration af vindmøller i konstruktionen til at producere noget af tårnenes elforbrug.

Referencer

Se også
Dhaka

Dhaka er Bangladesh' hovedstad med  indbyggere. Dhaka metroområde har  indbyggere. Byen ligger ved Buriganga floden og storbyområdet er blandt de tyve folkerigeste i verden.

Byens historie går tilbage til år 1000. I 1765 overgik Dhaka til britisk styre. I 1947 blev byen hovedstad i Østpakistan. I 1971 blev byen hovedstad for det nyligt uafhængige land Bangladesh.

Landets nationalmoske ligger i byen og hedder Baitul Mukarram.

Referencer

Eksterne henvisninger 

 
Byer i Bangladesh
Bridgetown

Bridgetown er Barbados' hovedstad og har  indbyggere.

Byen blev grundlagt af briterne i 1628. Bridgetown er en stor vestindisk turistdestination samt et vigtigt finansielt center i regionen.

Referencer 

Hovedstæder i Mellemamerika
Byer på Barbados
Belmopan

Belmopan er hovedstaden i Belize og har  indbyggere. Byen blev opført lige øst for Belize-floden, i en afstand af 80 km inde i landet fra den tidligere hovedstad, havnebyen Belize City, efter denne næsten var blevet ødelagt af en orkan i 1961. Regeringen flyttede til Belmopan i 1970. Nationalforsamlingens bygning er designet, så den ligner et præcolumbiansk maya-tempel. Belmopan er en af verdens mindste hovedstæder.

Referencer 

Hovedstæder i Mellemamerika
Byer i Belize
Ulfborg-Vemb Kommune

Ulfborg-Vemb Kommune i Ringkøbing Amt blev dannet ved kommunalreformen i 1970. Ved strukturreformen i 2007 blev den indlemmet i Holstebro Kommune sammen med Vinderup Kommune.

Tidligere kommuner 
Ulfborg-Vemb Kommune blev dannet ved sammenlægning af 6 sognekommuner:

Hertil kom en del af Råsted Sogn, som ellers kom til Holstebro Kommune, og en del af Torsted Sogn, som ellers kom til Ringkøbing Kommune. Derimod afgav Ulfborg-Vemb Kommune ejerlavet Husby Klit i Husby sogn til Ringkøbing Kommune.

Sogne                                                
Ulfborg-Vemb Kommune bestod af følgende sogne:
 Bur Sogn (Hjerm Herred)
 Gørding Sogn (Hjerm Herred)
 Husby Sogn (Ulfborg Herred)
 Madum Sogn (Ulfborg Herred)
 Staby Sogn (Ulfborg Herred)
 Sønder Nissum Sogn (Ulfborg Herred)
 Ulfborg Sogn (Ulfborg Herred)
 Vemb Sogn (Hjerm Herred)

Borgmestre

Noter 

 

Kommuner i Danmark (1970-2006)
Holstebro Kommune
Skjern Kommune

Skjern Kommune i Ringkøbing Amt blev dannet ved kommunalreformen i 1970. Ved strukturreformen i 2007 indgik den i Ringkøbing-Skjern Kommune sammen med Egvad Kommune, Holmsland Kommune, Ringkøbing Kommune og Videbæk Kommune.

Tidligere kommuner 
Skjern havde været købstad, men det begreb mistede sin betydning ved kommunalreformen. 8 sognekommuner blev lagt sammen med Skjern Købstad til Skjern Kommune:

Skjern Kommune afgav en del af et ejerlav i Dejbjerg Sogn til Ringkøbing Kommune og en del af et ejerlav i Sønder Borris Sogn til Videbæk Kommune.

Sogne 
Skjern Kommune bestod af følgende sogne, alle fra Bølling Herred:
 Bølling Sogn
 Dejbjerg Sogn
 Faster Sogn
 Hanning Sogn
 Skjern Sogn
 Stauning Sogn
 Sædding Sogn
 Sønder Borris Sogn

Borgmestre

Noter 

 

Kommuner i Danmark (1970-2006)
Ringkøbing-Skjern Kommune
Videbæk Kommune

Videbæk Kommune i Ringkøbing Amt blev dannet ved kommunalreformen i 1970. Ved strukturreformen i 2007 indgik den i Ringkøbing-Skjern Kommune sammen med Egvad Kommune, Holmsland Kommune, Ringkøbing Kommune og Skjern Kommune.

Tidligere kommuner 
Videbæk Kommune blev dannet ved sammenlægning af 3 sognekommuner:

Hertil kom den sydlige del af Nørre Omme Sogn med byen Grønbjerg. Resten af sognet med byen Ørnhøj kom til Trehøje Kommune. Desuden fik Videbæk Kommune en del af et ejerlav i Sønder Borris Sogn, som ellers kom til Skjern Kommune.

Sogne 
Videbæk Kommune bestod af følgende sogne, alle fra Bølling Herred undtagen Nørre Omme, der hørte til Hind Herred:
 Brejning Sogn
 Herborg Sogn
 Nørre Omme Sogn
 Nørre Vium Sogn, som Troldhede Sogn er udskilt fra.
 Videbæk Sogn, som blev udskilt fra Herborg og Vorgod i 1916
 Vorgod Sogn, som Fjelstervang Sogn blev udskilt fra i 2010.

Borgmestre

Noter 

  

Kommuner i Danmark (1970-2006)
Ringkøbing-Skjern Kommune
Kommune
Aulum-Haderup Kommune

Aulum-Haderup Kommune i Ringkøbing Amt blev dannet ved kommunalreformen i 1970. Ved strukturreformen i 2007 blev den indlemmet i Herning Kommune sammen med Trehøje Kommune og Aaskov Kommune.

Tidligere kommuner 
Aulum-Haderup Kommune blev dannet ved sammenlægning af 3 sognekommuner:

Aulum-Haderup Kommune afgav dog 2 ejerlav og dele af et tredje i Grove Sogn til Karup Kommune.

Sogne                                                
Aulum-Haderup Kommune bestod af følgende sogne, alle fra Ginding Herred undtagen Aulum Sogn, der var fra Hammerum Herred:
 Aulum Sogn
 Grove Sogn
 Haderup Sogn
 Hodsager Sogn

Borgmestre

Rådhus 
Aulum-Haderup Kommunes rådhus på Markedspladsen 1 i Aulum blev bygget sammen med et kulturhus. Nu står der "Biblioteket" på portalen, og i november 2015 blev den gamle jernbanestation indviet som byens nye forenings- og kulturhus.

Noter 

Kommuner i Danmark (1970-2006)
Herning Kommune
Kommune
Trehøje Kommune

Trehøje Kommune i Ringkøbing Amt blev dannet ved kommunalreformen i 1970. Ved strukturreformen i 2007 blev den indlemmet i Herning Kommune sammen med Aulum-Haderup Kommune og Aaskov Kommune.

Tidligere kommuner 
Trehøje Kommune blev dannet ved sammenlægning af 4 sognekommuner:

Trehøje Kommune afgav den sydlige del af Nørre Omme Sogn med byen Grønbjerg til Videbæk Kommune. Desuden blev der udvekslet små arealer mellem Vind Sogn og Torsted Sogn i Ringkøbing Kommune i forbindelse med regulering af Madum Å.

Sogne                                                 
Trehøje Kommune bestod af følgende sogne:
 Nørre Omme Sogn (Hind Herred), som Ørnhøj Sogn blev udskilt fra i 2010
 Nøvling Sogn (Hammerum Herred)
 Timring Sogn (Ulfborg Herred)
 Vildbjerg Sogn (Hammerum Herred)
 Vind Sogn (Ulfborg Herred)
 Vinding Sogn (Ulfborg Herred)

Borgmestre

Rådhus 
Trehøje Kommunes rådhus på Nylandsvej i Vildbjerg blev i 2008 købt af det byggefirma, der havde bygget det i 1971. Men projektet mislykkedes, så rådhuset står stadig tomt.

Noter 

Kommuner i Danmark (1970-2006)
Herning Kommune
Thyholm Kommune

Thyholm Kommune i Ringkøbing Amt blev dannet ved kommunalreformen i 1970. Ved strukturreformen i 2007 blev den indlemmet i Struer Kommune.

Tidligere kommuner 
Thyholm Kommune blev dannet ved sammenlægning af 3 sognekommuner:

Sogne                                                
Thyholm Kommune bestod af følgende sogne, alle fra Refs Herred:
 Hvidbjerg Sogn
 Jegindø Sogn
 Lyngs Sogn
 Odby Sogn
 Søndbjerg Sogn

Borgmestre

Noter 

 

Kommuner i Danmark (1970-2006)
Struer Kommune
Skovbo Kommune

Skovbo Kommune i Roskilde Amt blev dannet ved kommunalreformen i 1970. Ved strukturreformen i 2007 blev kommunen sammenlagt med Køge Kommune.

Tidligere kommuner 
Skovbo Kommune blev dannet i 1966 ved frivillig sammenlægning af 3 sognekommuner fra Præstø Amt:

Ved selve kommunalreformen blev Skovbo Kommune flyttet fra Præstø Amt til Roskilde Amt og lagt sammen med 2 sognekommuner fra Roskilde Amt:

Sogne 
Skovbo Kommune bestod af følgende sogne fra Ramsø Herred i Roskilde Amt og Bjæverskov Herred i Præstø Amt:
 Bjæverskov Sogn (Bjæverskov Herred)
 Borup Sogn (Ramsø Herred)
 Ejby Sogn (Ramsø Herred)
 Gørslev Sogn (Bjæverskov Herred)
 Kimmerslev Sogn (Ramsø Herred)
 Lidemark Sogn (Bjæverskov Herred)
 Nørre Dalby Sogn (Ramsø Herred)
 Vollerslev Sogn (Bjæverskov Herred)

Borgmestre

Noter 

Kommuner i Danmark (1970-2006)
Køge Kommune